Translate the text from Welsh to English.



 
Yn dilyn y tywydd difrifol a’r llifogydd a gafwyd yn ystod Storm Ciara, Dennis a Jorge, hoffwn yn gyntaf ymestyn fy nghydymdeimlad i’r cannoedd o bobl yr effeithiwyd arnynt gan effaith drychinebus y tywydd, yn enwedig y rhai hynny y cafodd y llifogydd effaith ar eu cartrefi a’u diogelwch.  


Mae pob un ohonom wedi gweld y difrod a wnaethpwyd i gartrefi, teuluoedd a busnesau dros y mis diwthaf o ganlyniad i’r tywydd difrifol, gyda’n cymunedau yn dioddef tair storm fawr mewn tair wythnos.  Hoffwn dalu teyrnged i’n ffrindiau, ein teuluoedd a’n cymunedau, cynghorau, y gwasanaethau brys, gwirfoddolwyr a busnesau sydd pob un ohonynt wedi tynnu gyda’i gilydd yn ystod y cyfnod ofnadwy hwn.  Fe wyddom bod llawer o waith i’w wneud a’n ffocws fel Llywodraeth yw gwneud yn siŵr y gall y rhai yr ydym yn eu caru ddychwelyd i’w cartrefi a’u busnesau, yn ogystal â darparu rhwydwaith trafnidiaeth diogel cyn gynted â phosibl.


O ran y rhwydwaith trafnidiaeth, rwy’n gwerthfawrogi’n fawr y ffordd y mae teithwyr a Trafnidiaeth Cymru wedi delio gyda’r amodau heriol iawn a’r gwasanaethau y tarfwyd arnynt.  Faint o ddŵr oedd ymhobman, yn y mis Chwefror gwlypaf ar gofnod, achosodd y difrod mwyaf.  Roedd afonydd, nentydd a cheuffosydd ledled Cymru a’r Gororau yn gorlifo, gyda caeau llawn dŵr yn cael trafferth i ymdopi, yn ogystal â’r dŵr oedd ar yr wyneb. 


Roedd yn rhaid i dimau canolfannau rheoli Trafnidiaeth Cymru a Network Rail, yn ogystal â’u cydweithwyr, ymateb yn gyflym wrth i amodau barhau i waethygu drwy’r stormydd.   


Oherwydd Storm Ciara, mae Rheilffordd Dyffryn Conwy yn parhau i fod ar gau yn dilyn difrod sylweddol gan Storm Ciara, gyda bysiau yn lle trenau rhwng Cyffordd Llandudno a Blaenau Ffestiniog am gyfnod sylweddol.


Cafwyd llifogydd hefyd ar reilffordd Calon Cymru, rheilffordd Cambrian yn Black Bridge a’r brif reilffordd i’r de a’r gogledd ar y Gororau rhwng Y Fenni a Henffordd.  Gwelwyd tarfu hefyd ar reilffordd Glyn Ebwy rhwng Llanhilleth a thref Glyn Ebwy.  Aeth gwirfoddolwyr o bob rhan o Trafnidiaeth Cymru i nifer o’r gorsafoedd yr effeithiwyd arnynt i helpu i gydlynnu’r trefniadau teithio newydd.  Roedd gan Network Rail dimau hefyd ar draws y rheilffyrdd, yn gweithio drwy’r nos i archwilio a thrwsio’r seilwaith i sicrhau bod y traciau yn ddiogel i’w hail\-agor wrth i’r dŵr ddechrau gostegu. 


Roedd y rheilffordd rhwng Abercynon ac Aberdâr yn hynod ddrwg ble y bu i lifogydd a thirlithriad ar wahân olygu bod bron 100 tunnell o weddillion yn rhwystro’r lein brysur.  Wedi ymdrech enfawr gan Network Rail, gyda’u tîmau yn gweithio drwy’r nos, ail\-agorodd y lein brynhawn dydd Mawrth. 


Daeth Storm Jorge â gwyntoedd cryf a glaw mawr, gan gau prif reilffordd de Cymru wedi’r llifogydd yn Llanharan, gan gael effaith ar nifer o reilffyrdd eraill.


Bu i’n rhwydwaith rheilffyrdd gael ei ddifrodi’n ddrwg dros y mis diwethaf, ond rwyf am roi sicrwydd i’n haelodau bod Trafnidiaeth Cymru a Network Rail wedi bod yn helpu i sicrhau bod y rhwydwaith yn gweithio eto, gan gynnwys helpu i lanhau a chefnogi ein cymunedau sydd wedi dioddef cymaint.


Mae’r sefyllfa yn newid drwy’r amser ac felly mae tarfu yn debygol o barhau i ddigwydd ar ein gwasanaethau gyda newidiadau munud olaf. Awgrymir bod cwsmeriaid yn edrych ar nationalrail.co.uk neu journeycheck.com/tfwrail/ i weld a yw’r trenau yn rhedeg cyn dechrau teithio. 


Pe byddai’r seilwaith rheilffyrdd wedi ei ddatganoli, byddai Llywodaeth Cymru mewn sefyllfa i addasu yn gyflymach i dywydd eithafol, a gan ystyried hynny, byddwn yn parhau i bwyso am ragor o ddatganoli.  Byddwn yn parhau i weithio gyda’n partneriaid i chwilio am ffyrdd o sicrhau y gall ein system drafnidiaeth ymdopi yn well mewn digwyddiadau o’r math yma.   Bydd y cyllid o £25m yr ydym wedi’i glustnodi ym mlwyddyn ariannol 2020/21 ar gyfer y math yma o ymyrraeth yn golygu y gallwn ddechrau ar y newidiadau sydd eu hangen.  Fodd bynnag, o ystyried yr effaith a gafodd digwyddiadau diweddar ar ein gwasanaethau trafnidiaeth, mae’n amlwg bod angen cyllid sylweddol dros sawl blwyddyn, os ydym i fynd i’r afael â’r heriau yr ydym oll yn eu hwynebu o’r newid yn yr hinsawdd.  Rydym yn disgwyl i Lywodraeth Prydain fynd i’r afael â hyn yn y gyllideb nesaf.  







Translation:


 
Following the scale of the severe weather and flooding experienced during Storm Ciara, Dennis and Jorge, I would like firstly to extend my sympathies to the hundreds of people effected by the devastating effect of the weather, particularly those whose houses and safety have been affected by the floods.


We have all witnessed the devastation caused to so many homes, families and businesses over the last month due to severe weather, with our communities enduring 3 major storms in as many weeks. I would like to pay tribute to our friends, families, communities, councils, emergency services, volunteers and businesses who have all pulled together during this awful period. We know there is lots to be addressed and our focus as a government is to make sure we can return our loved ones back to their homes and businesses, as well as provide a safe transport network as quickly as possible.


Regarding the transport network, I greatly appreciate the way passengers and Transport for Wales (TfW) have dealt with very challenging conditions and disrupted services. The sheer volume of water, in what was the wettest February on record, caused the greatest damage. Rivers, streams and culverts across Wales and Borders burst their banks, with saturated fields struggling to cope, as well as an abundance of surface water.


TfW and Network Rail's control centre teams, together with operational colleagues, had to react swiftly as conditions continued to deteriorate through the storms.


Due to Storm Ciara, the Conwy Valley Line remains closed following significant damage caused by Storm Ciara, with rail replacement buses in operation between Llandudno Junction and Blaenau Ffestiniog for the foreseeable future.


Flooding also hit the Heart of Wales line, the Cambrian line at Black Bridge and the main north South route on the Marches line between Abergavenny and Hereford. It also impacted the Ebbw Vale line between Llanhilleth and Ebbw Vale Town. Volunteers from across TfW headed to many of our affected stations to pitch in and help coordinate the replacement travel operation. Network Rail also had teams out across the route, working round the clock to inspect and repair infrastructure and ensure routes were safe to reopen as the water began to recede.


The line between Abercynon and Aberdare was particularly badly affected where flooding and a separate landslip left nearly 100 tonnes of debris blocking the busy route. After a tremendous effort by Network Rail, with its team working around the clock, the line reopened on Tuesday afternoon.


Storm Jorge battered the UK with strong winds and downpours, leaving the south Wales mainline closed after flooding at Llanharan and many other routes affected.


Our rail network has been hit particularly hard over the last month, but I wish to assure members that both TfW and Network Rail played their parts in helping return the network back to working order including pitching up to help with the clean\-up and to support our communities that have been severely affected. 


The situation is changing all the time and therefore services are likely to be disrupted with last minute alterations. Customers are advised to check their journey before travelling on nationalrail.co.uk or journeycheck.com/tfwrail/  


If rail infrastructure were devolved, Welsh Government would be in a position to adapt more quickly to extreme weather events, and with that in mind we will continue to push for further devolution. We will continue to work with our partners to identify ways to make our transport system more resilient to these type of events. The £25 million funding we have earmarked in the 2020/21 financial year for this type of intervention will allow us to start the change needed. However, reflecting on the extent of the impact recent events have had on our transport services, it is clear that substantial funding over a number of years will be required, if we are to address the challenges we all face from climate change. We expect UK government to address this in the forthcoming budget.